
KLASA: 602-03/26-04/3
URBROJ: 2198-6-3-3-26-2
Poličnik, 24. rujna 2026. godine


Općinski načelnik temeljem članka 4. Pravilnika uvjetima, kriterijima i postupku dodjele stipendija redovitim učenicima srednjih škola koji se školuju za deficitarna zanimanja i studentima s područja Općine Poličnik („Službeni glasnik općine Poličnik br. „17/25 i 14/26“) i Zaključka, KLASA: 602-03/26-04/3, URBROJ: 2198-6-3-3-26-1, od  24. rujna 2026. godine, raspisuje

JAVNI NATJEČAJ
za dodjelu stipendija redovitim učenicima koji se školuju za deficitarna zanimanja s područja Općine Poličnik
2026./27.

1. Pravo podnošenja zahtjeva za Natječaj imaju:
- učenici s prebivalištem na području Općine Poličnik najmanje jednu (1) godinu,
- učenici s prosjekom ocjena za sedmi i osmi razred osnovne škole od najmanje 3,50 ako su učenici prvog razreda srednje škole,
- učenici s prosjekom ocjena za prethodnu školsku godinu od najmanje 3,50, ako su učenici ostalih godina školovanja.
 
2. Pravo na naknadu imaju učenici sljedećih struka: konobar/konobarica, kuhar/kuharica, stolar/stolarica, vozač/vozačica motornog vozila, prodavač/prodavačica, pekar/slastičar/pekarica-slastičarka, slastičar/slastičarka,  mesar/mesarica, oblagač podova i zidova/oblagačica podova i zidova, soboslikar ličilac dekorater/soboslikarica ličiteljica dekoraterka, elektroinstalater/elektroinstalaterka, operater za strojne obrade/operaterka za strojne obrade, serviser karoserije motornih vozila/serviserka karoserije motornih vozila, elektromehaničar/elektromehaničarka, automehatroničar/automehatroničarka, monter strojarskih instalacija/monterka strojarskih instalacija, izrađivač-monter strojarskih konstrukcija/izrađivačica-monterka strojarskih konstrukcija, frizer/frizerka, medicinska sestra opće njege/medicinski tehničar opće njege, farmaceutski tehničar/farmaceutska tehničarka, dentalni tehničar/dentalna tehničarka, kozmetičar/kozmetičarka, zdravstveno-laboratorijski tehničar/zdravstveno-laboratorijska tehničarka,  dentalna asistentica/dentalni asistent. 

3. Uz prijavu za dodjelu stipendije potrebno je priložiti:
1. Preslika domovnice ili osobne iskaznice, 
2. Potvrda srednje škole o statusu redovitog učenika i smjeru obrazovanja, 
3. Preslika svjedodžbe sedmog i osmog razreda osnovne škole (za prvu godinu srednje škole), 
4. Preslika svjedodžbe prethodnog razreda srednje škole (za ostale godine školovanja),
5. Izjava podnositelja zahtjeva da ne prima stipendiju ili novčanu pomoć po drugoj osnovi (na posebnom obrascu Upravnog odjela),
6. Žiro/tekući račun.

4. Konačna lista kandidata kojima će biti odobrena stipendija biti će objavljena na službenoj web stranici Općine Poličnik u roku od 15 dana.
5. Prijave se podnose elektroničkim putem korištenjem sustava SOM natječaji kojemu se pristupa preko mrežne stranice https://som-natjecaj.eu/ zaključno do 13. listopada 2026. godine.
Pitanja vezana uz tehničke upute korištenja e-sustava za podnošenje prijava mogu se dostaviti na: e-mail: podrska@som-system.com .




Općinski načelnik
Davor Lončar

